Document ID: 32003R0673

32003R0673
L 097/18
SLUŽBENI LIST EUROPSKE UNIJE
14.04.2003.
UREDBA KOMISIJE (EZ) br. 673/2003
od 14. travnja 2003.
o izmjeni uredaba (EZ) br. 1143/98, (EZ) br. 1279/98, (EZ) br. 1128/1999, (EZ) br. 1247/1999 i (EZ) br. 140/2003 u pogledu određenih carinskih kvota za proizvode od goveđeg i telećeg mesa iz Poljske
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1254/1999 od 17. svibnja 1999. o zajedničkom uređenju tržišta goveđeg i telećeg mesa (1), kako je zadnje izmijenjena Uredbom Komisije (EZ) br. 2345/2001 (2), a posebno njezin članak 32. stavak 1.,
budući da:
(1)
Protokol odobren Odlukom Vijeća 2003/263/EZ od 27. ožujka 2003. o sklapanju Protokola o prilagodbi trgovinskih aspekata Europskog sporazuma o udruživanju između Europskih zajednica i njezinih država članica, s jedne strane, i Republike Poljske, s druge strane, kako bi se u obzir uzeo ishod pregovora između stranaka o novim uzajamnim poljoprivrednim povlasticama (3) predviđa nove povlastice koje se odnose na uvoz određenih proizvoda od goveđeg i telećeg mesa u okviru carinskih kvota otvorenih navedenim sporazumom. One se primjenjuju od 1. travnja 2003.
(2)
Uredbu Komisije (EZ) br. 1143/98 od 2. lipnja 1998. o utvrđivanju detaljnih pravila za carinsku kvotu za krave i junice određenih gorskih pasmina podrijetlom iz trećih zemalja, osim onih za klanje, i o izmjeni Uredbe (EZ) br. 1012/98 (4), kako je zadnje izmijenjena Uredbom (EZ) br. 1096/2001 (5), Uredbu Komisije (EZ) br. 1279/98 od 19. lipnja 1998. o utvrđivanju detaljnih pravila za primjenu carinskih kvota za goveđe i teleće meso predviđenih uredbama Vijeća (EZ) br. 2290/2000, (EZ) br. 2433/2000, (EZ) br. 2434/2000, (EZ) br. 2851/2000 i (EZ) br. 1408/2002 te Odlukom Vijeća 2003/18/EZ za Bugarsku, Češku Republiku, Slovačku, Rumunjsku, Republiku Poljsku i Republiku Mađarsku (6), kako je zadnje izmijenjena Uredbom (EZ) br. 529/2003 (7), Uredbu Komisije (EZ) br. 1128/1999 od 28. svibnja 1999. o utvrđivanju detaljnih pravila za primjenu carinske kvote za telad težine do 80 kilograma i podrijetlom iz određenih trećih zemalja (8), kako je zadnje izmijenjena Uredbom (EZ) br. 529/2003, Uredbu Komisije (EZ) br. 1247/1999 od 16. lipnja 1999. o utvrđivanju detaljnih pravila za primjenu carinske kvote za žive životinje vrste goveda težine od 80 do 300 kilograma i podrijetlom iz određenih trećih zemalja (9), kako je zadnje izmijenjena Uredbom (EZ) br. 529/2003, i Uredbom Komisije (EZ) br. 140/2003 od 27. siječnja 2003. o određivanju postotka količina koje mogu biti dozvoljene u pogledu zahtjeva za uvozne dozvole podnesenih u siječnju 2003. u okviru carinskih kvota za goveđe i teleće meso predviđenih u Uredbi (EZ) br. 1279/98 za Republiku Poljsku, Republiku Mađarsku, Češku Republiku, Slovačku, Bugarsku i Rumunjsku (10), kako je zadnje izmijenjena Uredbom (EZ) br. 529/2003, treba stoga izmijeniti s učinkom od 1. travnja 2003.
(3)
Mjere predviđene u ovoj Uredbi u skladu su s mišljenjem Upravljačkog odbora za goveđe i teleće meso,
DONIJELA JE OVU UREDBU:
Članak 1.
U članku 1. stavku 1. Uredbe (EZ) br. 1143/98, tablica se zamjenjuje sljedećom tablicom:
„Serijski broj
Oznaka KN (11)
Naziv
Veličina kvote (po glavi)
Carina
09.4563
ex 0102 90 05
ex 0102 90 29
ex 0102 90 49
ex 0102 90 59
ex 0102 90 69
Krave i junice, osim onih za klanje, sljedećih gorskih pasmina: sive, smeđe, žute, točkaste, simmental i pinzgau
7 000
6 % ad valorem (12)
Članak 2.
Uredba (EZ) br. 1279/98 mijenja se kako slijedi:
1.
naslov se zamjenjuje sljedećim:
„Uredba Komisije (EZ) br. 1279/98 od 19. lipnja 1998. o utvrđivanju detaljnih pravila za primjenu carinskih kvota za goveđe i teleće meso predviđenih u Uredbama Vijeća (EZ) br. 2290/2000, (EZ) br. 2433/2000, (EZ) br. 2434/2000 i (EZ) br. 1408/2002 te Odlukama Vijeća 2003/18/EZ i 2003/263/EZ za Bugarsku, Češku Republiku, Slovačku, Mađarsku, Rumunjsku i Poljsku.”
2.
prvi stavak članka 1. zamjenjuje se sljedećim:
„Uvozne dozvole moraju se predočiti za uvoz u Zajednicu proizvoda navedenih u Prilogu I. u okviru kvota predviđenih u Uredbama Vijeća (EZ) br. 2290/2000 (13), (EZ) br. 2433/2000 (14), (EZ) br. 2434/2000 (15) i (EZ) br. 1408/2002 (16) te Odlukama Vijeća 2003/18/EZ (17) i 2003/263/EZ (18).
3.
u članku 3. stavku 1., drugi podstavak zamjenjuje se sljedećim:
„Skupina proizvoda u smislu točke (c) označava:
-
ili proizvode obuhvaćene oznakama KN 0201 ili 0202 podrijetlom iz jedne od zemalja navedenih u Prilogu I.,
-
ili proizvode obuhvaćene oznakama KN 0206 10 95, 0206 29 91, 0210 20 10, 0210 20 90, 0210 99 51, 0210 99 59 ili 0210 99 90 podrijetlom iz Mađarske,
-
ili proizvode obuhvaćene oznakama KN 0206 10 95, 0206 29 91, 0210 20 ili 0210 99 51 podrijetlom iz Rumunjske,
-
ili proizvode obuhvaćene oznakom KN 1602 50 10 podrijetlom iz Poljske,
-
ili proizvode obuhvaćene oznakom KN 1602 50 podrijetlom iz Rumunjske.”;
4.
Prilog 1. zamjenjuje se tekstom iz Priloga ovoj Uredbi.
Članak 3.
Članak 2. stavak 2. Uredbe (EZ) br. 1128/1999 zamjenjuje se sljedećim:
„2. Za količinu iz stavka 1. carinska stopa:
-
smanjuje se za 80 % za životinje podrijetlom iz Češke Republike, Slovačke, Bugarske, Estonije, Latvije i Litve,
-
smanjuje se za 90 % za životinje podrijetlom iz Mađarske i Rumunjske,
-
ukida se za životinje podrijetlom iz Poljske.”
Članak 4.
Članak 1. stavak 2. Uredbe (EZ) br. 1247/1999 zamjenjuje se sljedećim:
„2. Za količinu iz stavka 1. carinska stopa:
-
smanjuje se za 80 % za životinje podrijetlom iz Češke Republike, Slovačke, Bugarske, Estonije, Latvije i Litve,
-
smanjuje se za 90 % za životinje podrijetlom iz Mađarske i Rumunjske,
-
ukida se za životinje podrijetlom iz Poljske.”
Članak 5.
U članku 1. stavku 2. Uredbe (EZ) br. 140/2003, točka (c) zamjenjuje se sljedećim:
„(c)
4 800 tona za goveđe i teleće meso obuhvaćeno oznakama KN 0201, 0202 i 1602 50 10 podrijetlom iz Poljske.”
Članak 6.
Ova Uredba stupa na snagu na dan objave u Službenom listu Europske unije.
Primjenjuje se od 1. travnja 2003.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 14. travnja 2003.

Labels: 3
17
18
6